Diari Oficial de la Generalitat Valenciana


Sumari del DOGV 3589, del 23-09-1999 (1999/8168)

RESOLUCIÓ de 19 d'agost de 1999, del Servei Territorial d'Indústria i Energia d'Alacant, per la qual s'autoritza a l'empresa Enagás, SA, la realització de les instal·lacions i es reconeix la utilitat pública corresponents al projecte Xarxa de Tibi a Xixona (eixida AS-7), als esmentats termes municipals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8168


Organisme emissor
:   Conselleria d'Ocupació

Tipus de document
:   Resolució

RESOLUCIÓ de 19 d'agost de 1999, del Servei Territorial d'Indústria i Energia d'Alacant, per la qual s'autoritza a l'empresa Enagás, SA, la realització de les instal·lacions i es reconeix la utilitat pública corresponents al projecte Xarxa de Tibi a Xixona (eixida AS-7), als esmentats termes municipals. [1999/S8168]
  
Mitjançant Resolució de la Conselleria d'Indústria, Comerç i Turisme de la Generalitat Valenciana d'1 de juny de 1993, s'atorgà a Enagás, SA, la concessió administrativa per al subministrament de gas natural per a usos industrials en diversos termes municipals de la província d'Alacant, entre els quals es troben els de Tibi i Xixona (BOE número 175, de 23 de juliol de 1993).
  
Enagás, SA, va sol·licitar, mitjançant un escrit de data 12 de novembre de 1998, davant d'aquest Servei Territorial d'Indústria i Energia d'Alacant, i a l'empara del que s'ha disposat en la Llei 34/1998, de 7 d'octubre, del Sector d'Hidrocarburs, i en l'article 9.b del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, l'autorització administrativa i el reconeixement de la utilitat pública del projecte d'instal·lacions de la Xarxa de Tibi a Xixona (eixida AS-7), als esmentats termes municipals.
  
Vista la sol·licitud presentada per Enagás, SA, i estudiat el projecte Xarxa de Tibi a Xixona (eixida AS-7), visat pel col·legi oficial d'enginyers corresponent.
  
Vistes les al·legacions formulades, mitjançant escrits registrats d'entrada en aquest Servei Territorial amb data 4, 12 i 15 de febrer de 1999; i 3, 4, 5, 12 i 15 de març del mateix any, pel senyor Sebastián Arques Mora, propietari de la finca amb referència A-JI-51/6 i PO, on manifesta que s'ha produït una errada en la relació de béns i drets publicada pel que fa als metres lineals afectats, i també sol·licita una variant en la conducció de manera que s'ajuste a la zona destinada a viari; per la senyora Ángeles Sirvent Monerris, que reclama la titularitat de diverses finques adjudicades a uns altres propietaris, i mostra la seua disconformitat amb el traçat projectat pel perill que aquest comporta, ja que creua una sèquia d'aigua a l'altura d'un camí existent que recau en un barranc que podria formar bosses; per la senyora Concepción Rovira Carbonell, propietària de les finques números A-JI-90 i A-JI-94, que proposa un traçat alternatiu que no vaja per una de les parcel·les afectades de la seua propietat, i sol·licita al mateix temps que es tinguen en compte les canonades de reg que hi ha a la finca perquè no siguen afectades durant la realització de les obres; per la senyora Isabel Abejaro Planelles, propietària de les finques A-JI-66 i A-JI-70, que proposa dues alternatives que perjudicarien en menor mesura els seus interessos pel fet que afectaria un menor nombre d'oliveres i no dividiria les seues parcel·les per la meitat; pel senyor Alfonso Calero del Castillo, en qualitat de secretari de l'Ajuntament de Xixona, que trasllada la petició de realitzar un xicotet ajust del traçat en l'interior del PA-2, ja que afecta, entre els vèrtexs V.271.7 i 271.5, parcel·les edificables del polígon industrial, per la qual cosa s'ha d'aproximar la conducció a la carretera; pel senyor Alberto Germán Verdú Sirvent, propietari de les finques amb referència A-JI-80 i A-JI-83, que mostra una rotunda oposició al traçat en allò que es refereix a l'enllaç dels vèrtexs V-271.1 amb el V.275, ja que causa greus perjudicis a les seues finques plantades d'ametlers i arbres fruiters, i proposa un traçat alternatiu que vaja per la vora de la seua propietat; per la senyora Teresa Galiana Ros, propietària de les finques núm. A-JI-14 i A-JI-16, que proposa el trasllat de la canonada per uns terrenys erms o per un camí paral·lel, ja que les seues finques estan cultives i voltades amb una tanca metàl·lica i es seran destrossades amb el pas de les màquines; pel senyor Rafael Blanes Miquel, com a propietari de la finca amb referència A-JI-55, que proposa un nou traçat que va per camins veïnals, sense que afecte edificacions, cultius, etc.; pel senyor Antonio José Pico Francés, la senyora María Rodríguez Cid, el senyor Francisco Rico Monllor, el senyor Francisco Garrigós Miquel, la senyora Emilia Sirvent Cortés i el senyor Ramón Sirvent Miralles, que són propietaris de les finques A-JI-22, A-JI-23, A-JI-24, A-JI-25, A-JI-27 i A-JI-28, i manifesten la seua disconformitat quant a la qualificació jurídica que es dóna a l'afecció amb què es grava les finques i consideren que els seus bancals quedaran inservibles i dividits físicament per la canonada, i presenten una alternativa al traçat inicialment projectat perquè la instal·lació s'ubique en la zona de les finques més pròxima a la carretera de Xixona a Tibi; pel senyor Ismael i la senyora Carmen Verdú Arques, propietaris de les finques A-JI-117 i A-JI-118, que manifesten la seua disconformitat amb la qualificació jurídica de l'afecció amb la qual es grava la finca, i proposen la modificació del traçat per la zona del terreny per on hi ha una carrerada i una conducció d'aigua, de manera que no foren afectats els bancals i pogueren continuar portant-se a cap les faenes normals de cultiu i explotació de les finques; per la senyora María Victoria Mañogil Monerris, propietària de la finca amb referència A-JI-58, que sol·licita que el gasoducte es desplace tant com es puga de la casa construïda en la parcel·la ja que afectarà una zona d'ametlers sense que puga tornar a plantar-se'n cap i impedirà la construcció d'un habitatge unifamiliar que tenia projectat, a causa de les limitacions que imposa la canonada; pel senyor Juan Carlos Arribas Ugarte, en representació de l'associació ecologista Coordinadora Ecologista del Sud del País Valencià, enumera una sèrie d'observacions puntuals respecte del traçat del gasoducte, dels impactes sobre l'avifauna i de les mesures correctores de l'Estudi d'Impacte Ambiental; pel senyor Antonio Candela Blanes, propietari de la finca amb referència A-JI-17, assenyala una errada quant al domicili adjudicat en la relació de béns i drets afectats, i sol·licita que es revise el traçat de la conducció al pas per la seua finca ajustant-se als camins interiors d'aquesta; pel senyor Sergio Galiana Giner, que manifesta que és titular de la finca identificada amb el número A-JI-93 i proposa el trasllat de la conducció a l'oest de la seua finca sense que hi comporte cap increment en els costos de l'obra; pel senyor Tomás Sirvent Pla, propietari de les finques A-JI-53 i A-JI-56, que sol·licita que la conducció es desvie per camins paral·lels al traçat inicialment projectat, amb el consegüent estalvi d'indemnitzacions, despeses i molèsties; pel senyor Manuel Pico Cortés i la senyora María Encarnación García, que manifesten que són també propietaris de la finca A-JI-44, i sol·liciten que es justifiquen i certifiquen les mesures de seguretat i mediambientals que s'hagen d'adoptar, i també les servituds i qualsevol altra afecció que puga afectar les seues propietats i manifesten el seu interés per conéixer les indemnitzacions a les quals tindran dret en el cas que prospere la seua oposició al traçat; i pel senyor Alfredo Galiana Coloma, com a propietari de la finca A-JI-54, que sol·licita que es desvie la canonada de manera que s'impedisca la unió física de la parcel·la.
  
Vista la contestació d'Enagás, SA, a les qüestions suscitades, mitjançant escrit de data 27 d'abril de 1999, on es posa de manifest pel que fa a les al·legacions presentades pel senyor Sebastián Arques Mora, que seran esmenades totes les errades que s'hagen produït respecte de mesuraments i titularitat en la relació de béns i drets afectats, i assenyala que la conducció està projectada pel vial, com sol·licita l'al·legador, i no afecta de cap manera els patis que indiquen els propietaris; la senyora Ángeles Sirvent Monerris, que es rectificaran les errades suficientment aclarides i respecte de l'encreuament projectat amb el barranc i amb la sèquia, el primer s'efectuarà per la línia de màxim pendent, cosa que tècnicament és més òptima, a més que la canonada es protegirà en tota l'extensió de l'encreuament amb formigó en massa, cosa que en garanteix la seguretat, el segon, igualment, s'executarà de manera que la conducció quede protegida mitjançant llosa de formigó o formigó en massa, i es garantirà la restitució de la sèquia al seu estat original en el cas que siga afectada per les obres; la senyora Concepción Rovira Carbonell, que el traçat actual és el més correcte ja que té per objecte salvar el barranc existent, a més que la variant proposada comportaria l'afecció de tercers particulars no sotmesos en l'actual expedient, que podrien al·legar amb el mateix motiu, i que es posaran en contacte els tècnics d'aquesta empresa amb la propietària per a ubicar físicament les canonades de reg mencionades per ella; la senyora Isabel Abejaro Planelles, que l'alternativa B no pot acceptar-se sota cap motiu ja que comporta un canvi total de traçat, i afecta nous propietaris, que podrien al·legar amb el mateix motiu, i que d'altra banda es procedirà a estudiar d'immediat l'alternativa A en allò que es refereix a la finca A-JI-66, i s'hi accedirà en el cas que tècnicament és adequada. Finalment, cal assenyalar que l'al·legadora haurà de tenir el consentiment del propietari de la finca A-JI-68, per a poder acceptar-se la variant proposada per a la parcel·la A-JI-70; l'Ajuntament de Xixona, que s'ha consensuat un canvi de traçat que anirà pel viari públic i que serà objecte d'una addenda que es presentarà pròximament al Servei Territorial; el senyor Alberto Germán Verdú Sirvent, que la finalitat del traçat és salvar el barranc del Castell i aproximar la conducció a les indústries existents en la zona com a possibles consumidores, i es rebutja l'alternativa proposada pels següents motius: El traçat en paral·lel amb la carretera és tècnicament inviable, ja que la canonada s'ubicaria en una zona a mig vessant, amb els conseqüents perills quant a seguretat i estabilitat. El traçat, pel que fa a la circulació per carrers i vials del municipi, ha sigut consensuat amb els Serveis Tècnics Municipals, i no és possible modificar-lo sense autorització expressa per part de l'Ajuntament. La conducció afectaria d'altres propietaris, els quals podrien al·legar en el mateix sentit. La senyora Teresa Galiana Ros, que pel que fa als desperfectes que s'ocasionen en la tanca, aquesta serà restituïda al seu estat inicial una vegada que hagen acabat les obres, i es denega al mateix temps la variant perquè afecta tercers propietaris no sotmesos en l'actual expedient que podran al·legar en el mateix sentit; el senyor Rafael Blanes Miquel, que no pot acceptar-se l'alternativa plantejada ja que, en primer lloc, comportaria l'afecció de finques no incloses en l'actual expedient, i també la modificació de l'afecció en finques ja afectades els propietaris de les quals no han formulat cap tipus d'al·legació; en segon lloc, perquè encara que la canonada anara per camins municipals, açò no evitaria l'afecció a les finques limítrofs i la demolició dels murs de pedra que serveixen de tancament a les parcel·les, ja que els esmentats camins són d'amplària reduïda. Finalment, assenyalar que la variant proposada, en els últims 100 metres, comença circulant pel llit del riu Coscón per a posteriorment circular molt pròxima a ell, la qual cosa és tècnicament desaconsellable per evidents motius de seguretat de la instal·lació. El senyor Antonio José Pico Francés i cinc més, que durant la fase d'enginyeria de detall del projecte l'alternativa va ser analitzada amb gran deteniment a fi d'evitar en la mesura que es puga els bancals existents a la zona, i es descarta pel fet que si s'ubicara la conducció en paral·lel a la carretera s'hauria d'instal·lar en mig vessant i sobre terrenys inestables, i es correrien riscos de vessament i erosions que podrien originar la ruptura de la canonada; i comportaria, a més a més, l'afecció sobre terrenys d'altres particulars, que podrien al·legar amb el mateix motiu. Finalment, recordar que la imposició d'una servitud permanent de pas i les altres limitacions al domini no comporten que sobre els terrenys no puguen continuar portant-se a cap les faenes normals de cultiu i manteniment de les plantacions; tot això sense oblidar que són fonamentals les mesures de seguretat de la instal·lació, per a així poder garantir la qualitat del subministrament i la seguretat de béns i persones; el senyor Ismael i la senyora Carmen Verdú Arques, que es denega la variant ja que comportaria executar l'encreuament amb el riu Torremanzanas de forma totalment esbiaixada, la qual cosa és tècnicament desaconsellable, a més a més s'afectarien terrenys propietat de particulars no inclosos en l'actual expedient. No obstant això es podria realitzar una modificació del traçat molt similar a la proposada pels propietaris, però tenint en compte que sempre es faria per terrenys de la seua propietat i amb el seu consentiment; la senyora Mª Victoria Mañogil Monerris, que el traçat se separa de l'habitatge, en el punt més pròxim, uns 60 metres, distància molt superior als 10 metres de zona de seguretat que estableix la norma UNE 60-305, i convé assenyalar, de tota manera, que en la parcel·la de l'al·legador, està condicionat per l'alineació que ha de seguir-se per a creuar el riu Coscón d'una forma tècnicament segura i adequada per a la instal·lació. Finalment quant al projecte de construcció d'un habitatge unifamiliar en la zona d'influència de la xarxa, aquesta quan es porte a cap, haurà de separar-se almenys a una distància de 5 metres, la qual podrà reduir-se sempre que ho autoritze l'òrgan competent de l'administració; el senyor Juan Carlos Arribas Ugarte, que el traçat actual va ser suggerit per la Conselleria de Medi Ambient de la Generalitat Valenciana quan es va presentar a informació pública el projecte inicial, denominat Ibi-Xixona, i que va ser necessari modificar gran part del traçat a fi de no afectar zones especialment sensibles en allò que es refereix al medi ambient; el senyor Antonio Candela Blanes, que es rectificarà l'errada que hi ha quant a l'adreça de l'al·legador i es tindrà en compte l'assenyalada per a totes les notificacions que es porten a cap en l'expedient; i s'accepta parcialment la variant proposada, és dir entre el vèrtex V-165 (menys 12 metres) i el vèrtex V-167, a partir d'aquest el traçat ha de ser el projectat ja que la modificació plantejada en aquesta zona aniria per un bancal summament estret, la qual cosa a més a més de dificultar-ne seriosament la construcció, originaria la pràctica destrucció del bancal i l'afecció addicional de noves propietats; el senyor Sergio Galiana Giner, que tindrà en compte l'al·legador com a titular de la parcel·la assenyalada anteriorment i a tots els efectes que es deriven de l'expedient que ara es tramita, reiterant-se en allò relatiu al canvi de traçat al que s'ha establit per a la senyora Concepción Rovira Carbonell; el senyor Tomás Sirvent Pla, que la variant proposada no evita l'afecció de finques de propietat privada ja que l'amplària dels camins és insuficient per a l'execució de les obres; el senyor Manuel Pico Cortés i la senyora María Encarnación García, que s'esmenarà l'errada de titularitat que hi ha, assenyalant d'altra banda que el projecte d'instal·lacions presentat davant d'aquest Servei Territorial compleix tota la normativa del Ministeri d'Indústria i Energia, normes UNE... addicionalment, reflecteix les consideracions, les especificacions, els dibuxos tipus i la normativa tècnica d'Enagás, SA, que, com a mínim, és tan exigent com la normativa anteriorment indicada quant a criteris de seguretat, construcció i explotació de les instal·lacions. A més a més la mateixa autorització d'instal·lacions que tenen sol·licitada té per objecte, entre d'altres, garantir que les obres que es realitzaran compleixen els criteris de seguretat exigits per la legislació i la normativa en vigor. Quant a les mesures mediambientals, cal destacar que el projecte està sotmés a la Declaració d'Impacte Ambiental per part de la Direcció General per al Desenvolupament Sostenible de la Conselleria de Medi Ambient de la Generalitat Valenciana, que serà la que establisca les mesures correctores oportunes i que Enagás, SA complirà fidelmente. Finalment, comunicar que els nostres tècnics, durant l'alçament de les actes prèvies a l'ocupació, informaran degudament de les afeccions que es produeixen i de les indemnitzacions que es proposem als afectats; el senyor Alfredo Galiana Coloma, que dins de les característiques constructives del projecte, ha previst que la canonada vaja enterrada, com a mínim, a 1 metre de profunditat des de la generatriu superior, cosa que significa que la conducció no constituirà cap barrera física dins de la finca, a més que durant l'execució de les obres, s'habilitaran tots els mitjans tècnics i humans necessaris per a no interrompre el trànsit de vehicles, persones i animals per la finca, i també per a permetre'n la continuació de l'explotació, ja siga agrícola o ramadera.
  
Vistos el Decret 2.913/1973, de 26 d'octubre (esmentat), el Decret 1.775/1967, de 22 de juliol, l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per les ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994, la Llei de Règim Jurídic de les Administracions Públiques i del Procediment Administratiu Comú i la resta de disposicions concordants.
  
Aquest servei territorial resol:
  
Autoritzar les instal·lacions i reconéixer la utilitat pública sol·licitada per Enagás, SA d'acord amb el projecte Xarxa de Tibi a Xixona (eixida AS-7), als esmentats termes municipals, d'acord amb les condicions següents:
  
1. En tot moment, haurà de complir-se tot el que s'estableix en el Reglament General del Servei Públic de Gasos Combustibles, i també de normes complementàries, Reglament de Xarxes i Connexions de Combustibles Gasosos, aprovat per l'Ordre del Ministeri d'Indústria de 18 de novembre de 1974 i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i la Resolució d'1 de juny de 1993 de la Conselleria d'Indústria i Comerç, per la qual s'atorga a Enagás, SA la concessió administrativa per al subministrament de gas natural per a usos industrials als termes municipals de Tibi i Xixona.
  
2. El termini per a la posada en marxa de les instal·lacions que s'autoritzen serà de dotze mesos a partir de la data de l'ocupació real de les finques afectades.
  
3. Les instal·lacions que s'autoritzen mitjançant la present resolució hauran de realitzar-se d'acord amb el projecte denominat Xarxa de Tibi a Xixona (eixida AS-7) i la resta de la documentació tècnica presentada, i queda especificat en les següents dades bàsiques:
  
a) Descripció de les instal·lacions: la canonada serà d'acer sense soldadura, segons l'especificació API 5L GR.B., amb diàmetres de 4" i 6". La pressió màxima de servei de la xarxa serà de 16 bars.
  
La longitud de les canalitzacions serà de 20.262 ml, dels quals 6.717 van pel terme municipal de Tibi, i 13.545, pel terme municipal de Xixona.
  
b) El pressupost total de les instal·lacions objecte de la present autorització ascendeix a la quantitat de quatre-cents seixanta-un milions de pessetes (832.571.194 pessetes).
  
4. Per a introduir modificacions que afecten les dades bàsiques a què es refereix la condició 3a, caldrà obtenir autorització en aquest Servei Territorial.
  
5. Una vegada finalitzades les obres d'instal·lació, s'efectuaran els assajos i les proves oportunes, i se n'informarà en un termini de 48 hores de la realització a aquest Servei Territorial.
  
6. Aquest Servei Territorial aprovarà també les condicions concretes d'aplicació del projecte i introduirà les modificacions de detall que resulten convenients.
  
7. Enagás, SA, donarà compte de l'acabament de les instal·lacions a aquest Servei Territorial per al reconeixement definitiu i l'alçament de l'acta de posada en marxa; sense aquest requisit no hi podran entrar en funcionament. Per a això, s'aportarà a aquest Servei Territorial un certificat final d'obra firmat per un tècnic superior competent i visat pel col·legi oficial corresponent, on conste que la construcció i el muntatge s'han efectuat d'acord amb la normativa tècnica vigent que hi siga d'aplicació, acompanyat de la documentació corresponent a les proves i els assajos realitzats.
  
8. Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o una altra causa excepcional que ho justifique legalment.
  
De conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, la present autorització i la declaració concreta d'utilitat pública de les instal·lacions, porta implícita la necessitat d'ocupació dels béns i drets afectats i n'originarà la urgent ocupació. Els indicats béns i drets són els inclosos en la relació que es va publicar en el Diari Oficial de la Generalitat Valenciana de 10 de febrer de 1999.
  
La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres que es necessiten per a la realització de les obres de les instal·lacions.
  
Contra la present resolució podrà interposar-se un recurs d'alçada davant del director general d'Indústria i Energia de la Conselleria d'Ocupació, Indústria i Comerç de la Generalitat Valenciana, en el termini d'un mes, comptador des del dia de la notificació de la resolució, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.